stanford-oval/wikipedia huggingface dataset:
นัมยังจู

| นัมยังจู 남양주시 |
| --- | --- |
นครใหญ่
การถอดเสียงภาษาเกาหลี
 • ฮันกึล: 남양주시
 • ฮันจา: 南楊州市
 • อักษรโรมันปรับปรุง: Namyangju-si
 • แมกคูน–ไรซ์ชาวเออร์: Namyangju-si
ทิวทัศน์นครนัมยังจู บริเวณแขวงโฮพย็อง
   ธง
ที่ตั้งในประเทศเกาหลีใต้

พิกัด: 37°38′N 127°13′E﻿ / ﻿37.633°N 127.217°E﻿ / 37.633; 127.217
ประเทศ:  เกาหลีใต้
ภูมิภาค: ซูโดกว็อน
จังหวัด: คย็องกี
เขตการปกครองย่อย: 6 อึบ, 3 มย็อน, 7 ทง
การปกครอง
 • นายกเทศมนตรี: ชู ควังด็อก (주광덕) (พรรคพลังประชาชน)
พื้นที่
 • ทั้งหมด: 458.03 ตร.กม. (176.85 ตร.ไมล์)
ประชากร (31 ธันวาคม ค.ศ. 2020)
 • ทั้งหมด: 713,321 คน
 • ความหนาแน่น: 1,445.66 คน/ตร.กม. (3,744.2 คน/ตร.ไมล์)
เว็บไซต์: nyj.go.kr
นัมยังจู (เกาหลี: 남양주시; เสียงอ่านภาษาเกาหลี: /na.mjaŋ.dzu/) เป็นนครที่ตั้งอยู่ทางตะวันออกของจังหวัดคย็องกี ประเทศเกาหลีใต้ มีอาณาเขตทางทิศตะวันตกติดกับนครพิเศษโซล นครนัมยังจูแบ่งเขตการปกครองออกเป็น 7 แขวง (ทง), 6 เมือง (อึบ) และ 3 ตำบล (มย็อน)
ละครเรื่อง อารัง ภูตสาวรักนิรันดร์ ใน ค.ศ. 2012 ของบริษัทกระจายเสียงและแพร่ภาพมุนฮวา นำแสดงโดยบบอี จุน-กี, ชิน มิน-อา และย็อน อู-จิน ถ่ายทำในนครนัมยังจู
ภูมิอากาศ

นัมยังจูมีภูมิอากาศชื้นภาคพื้นทวีปที่ได้รับอิทธิพลจากลมมรสุม (การแบ่งเขตภูมิอากาศแบบเคิพเพิน: Dwa) โดยมีฤดูหนาวที่หนาวเย็นและแห้งแล้ง และฤดูร้อนที่มีฝนตกชุก
| ข้อมูลภูมิอากาศของชินก็อน-อึบ นัมยังจู (1992–2020 สภาวะปกติ)> เดือน | ข้อมูลภูมิอากาศของชินก็อน-อึบ นัมยังจู (1992–2020 สภาวะปกติ)> ม.ค. | ข้อมูลภูมิอากาศของชินก็อน-อึบ นัมยังจู (1992–2020 สภาวะปกติ)> ก.พ. | ข้อมูลภูมิอากาศของชินก็อน-อึบ นัมยังจู (1992–2020 สภาวะปกติ)> มี.ค. | ข้อมูลภูมิอากาศของชินก็อน-อึบ นัมยังจู (1992–2020 สภาวะปกติ)> เม.ย. | ข้อมูลภูมิอากาศของชินก็อน-อึบ นัมยังจู (1992–2020 สภาวะปกติ)> พ.ค. | ข้อมูลภูมิอากาศของชินก็อน-อึบ นัมยังจู (1992–2020 สภาวะปกติ)> มิ.ย. | ข้อมูลภูมิอากาศของชินก็อน-อึบ นัมยังจู (1992–2020 สภาวะปกติ)> ก.ค. | ข้อมูลภูมิอากาศของชินก็อน-อึบ นัมยังจู (1992–2020 สภาวะปกติ)> ส.ค. | ข้อมูลภูมิอากาศของชินก็อน-อึบ นัมยังจู (1992–2020 สภาวะปกติ)> ก.ย. | ข้อมูลภูมิอากาศของชินก็อน-อึบ นัมยังจู (1992–2020 สภาวะปกติ)> ต.ค. | ข้อมูลภูมิอากาศของชินก็อน-อึบ นัมยังจู (1992–2020 สภาวะปกติ)> พ.ย. | ข้อมูลภูมิอากาศของชินก็อน-อึบ นัมยังจู (1992–2020 สภาวะปกติ)> ธ.ค. | ข้อมูลภูมิอากาศของชินก็อน-อึบ นัมยังจู (1992–2020 สภาวะปกติ)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 2.7 (36.9) | 6.0 (42.8) | 12.1 (53.8) | 18.8 (65.8) | 24.5 (76.1) | 28.4 (83.1) | 29.5 (85.1) | 30.4 (86.7) | 26.4 (79.5) | 20.5 (68.9) | 12.3 (54.1) | 4.5 (40.1) | 18.0 (64.4) |
| อุณหภูมิเฉลี่ยแต่ละวัน °C (°F) | -3.8 (25.2) | -0.7 (30.7) | 5.1 (41.2) | 11.4 (52.5) | 17.3 (63.1) | 21.9 (71.4) | 24.8 (76.6) | 25.2 (77.4) | 20.0 (68) | 12.7 (54.9) | 5.5 (41.9) | -1.7 (28.9) | 11.5 (52.7) |
| อุณหภูมิต่ำสุดเฉลี่ย  °C (°F) | -9.8 (14.4) | -6.9 (19.6) | -1.6 (29.1) | 4.3 (39.7) | 10.4 (50.7) | 16.2 (61.2) | 21.0 (69.8) | 21.0 (69.8) | 14.8 (58.6) | 6.5 (43.7) | -0.3 (31.5) | -7.2 (19) | 5.7 (42.3) |
| หยาดน้ำฟ้า มม (นิ้ว) | 16.0 (0.63) | 25.5 (1.004) | 29.7 (1.169) | 64.6 (2.543) | 91.8 (3.614) | 133.6 (5.26) | 414.7 (16.327) | 333.5 (13.13) | 131.7 (5.185) | 53.1 (2.091) | 45.9 (1.807) | 18.3 (0.72) | 1,358.4 (53.48) |
| วันที่มีหยาดน้ำฟ้าโดยเฉลี่ย (≥ 0.1 mm) | 3.3 | 3.9 | 4.9 | 6.6 | 7.1 | 8.5 | 13.6 | 13.1 | 6.8 | 4.6 | 7.1 | 4.4 | 83.9 |
แหล่งที่มา: สำนักงานอุตุนิยมวิทยาเกาหลี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นัมยังจู
เว็บไซต์ทางการ (ในภาษาเกาหลี)
| ด ค กนครในประเทศเกาหลีใต้ |
| --- | --- |
นครพิเศษ:  โซล 
มหานคร:  ควังจู  แทกู  แทจ็อน  ปูซาน  อินช็อน  อุลซัน 
นครปกครองตนเองพิเศษ:  เซจง 
นครใหญ่:  คิมแฮ  โคยัง  ช็องจู※  ช็อนจู※  ช็อนอัน  ชังว็อน※  ซ็องนัม  ซูว็อน※  นัมยังจู  พูช็อน  โพฮัง  ยงอิน  อันซัน  อันยัง  ฮวาซ็อง 
นคร:  คงจู  คย็องจู  คย็องซัน  คเยรยง  ควังจู  ควังมย็อน  ควังยัง  ควาช็อน  คอเจ  คังนึง  คิมเจ  คิมช็อน  คิมโพ  คุนซัน  คุนโพ  คูมี  คูรี  ช็องอึบ  ชินจู  ชีฮึง  ชุงจู  ชุนช็อน※  เชช็อน  ซกโช  ซอซัน  ซังจู  ซัมช็อก  ซาช็อน  ซุนช็อน  ทงดูช็อน  ทงย็อง  ทงแฮ  ทังจิน  แทแบ็ก  นนซัน  นัมว็อน  นาจู  พย็องแท็ก  พาจู  โพช็อน  โพรย็อง  มกโพ  มิลยัง  มุนกย็อง  ย็องจู  ย็องช็อน  ยอจู  ยอซู  ยังจู  ยังซัน  ว็อนจู  อันซ็อง  อันดง※  อาซัน  อิกซัน  อีช็อน  อึยจ็องบู  อึยวัง  โอซัน  ฮานัม 
นครภายใต้การบริหาร:  เชจู※  ซอกวีโพ 
ที่ตั้งศาลากลางจังหวัด ที่ไม่ใช่นคร:  อำเภอมูอัน  อำเภอฮงช็อง 
หมายเหตุ: ※ เป็นเมืองหลวงของจังหวัดด้วย
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  มิวสิกเบรนซ์ พื้นที่
Stenogale

| Stenogale ช่วงเวลาที่มีชีวิตอยู่: 33> 9–23.03Ma  PreꞒ Ꞓ O S D C P T J K Pg N     สมัยโอลิโกซีน |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: สัตว์กินเนื้อ Carnivora
อันดับย่อย:: เฟลิฟอเมีย Feliformia
วงศ์ใหญ่:: Feloidea 
สกุล:: †Stenogale  Schlosser, 1888

Species
 †Stenogale bransatensis de Bonis et al. 1999 †Stenogale gracilis Filhol 1877 †Stenogale intermedia Filhol 1877
Stenogale เป็นสกุลของสัตว์กินเนื้อที่สูญพันธุ์แล้ว ซึ่งพบฟอสซิลในฝรั่งเศส เยอรมนี และสวิตเซอร์แลนด์
สัณฐานวิทยา

การมีปุ่มเสริมบนฟันกรามน้อยและลักษณะฟันอื่น ๆ พบใน Stenogale ซึ่งเป็นลักษณะที่เหมือนกันใน Barbourofelidae และ Felidae
อนุกรมวิธาน

ตำแหน่งของมันใน Feliformia ได้รับการแก้ไขตั้งแต่มีการค้นพบ โดยระบุให้อยู่ใน Mustelinae, Mustelidae และ Aeluroidea ก่อนที่ล่าสุดจัดให้อยู่ใน Feloidea
กองกำลังพิทักษ์ประชาชน (พม่า)
ประวัติ

ดูเพิ่ม: สงครามกลางเมืองพม่า (พ.ศ. 2564–ปัจจุบัน)
รัฐมนตรีว่าการกระทรวงกลาโหม หยี่ มูน ประกาศเมื่อวันที่ 16 เมษายน พ.ศ. 2564 ว่า รัฐบาลเอกภาพแห่งชาติจะจัดตั้งกองกำลังติดอาวุธที่จะร่วมมือกับองค์กรติดอาวุธชาติพันธุ์ต่าง ๆ เพื่อเริ่มการปฏิวัติด้วยอาวุธต่อต้านรัฐบาลทหาร เมื่อวันที่ 5 พฤษภาคม พ.ศ. 2564 รัฐบาลเอกภาพแห่งชาติได้ประกาศจัดตั้งกองกำลังพิทักษ์ประชาชนในฐานะ "ผู้บุกเบิกของกองทัพรัฐบาลกลาง" นอกจากนี้ยังระบุด้วยว่ากองกำลังพิทักษ์ประชาชนจัดตั้งขึ้นเพื่อตอบสนองต่อความรุนแรงที่เกิดขึ้นทั่วประเทศ เมื่อวันที่ 28 พฤษภาคม พ.ศ. 2564 รัฐบาลเอกภาพแห่งชาติได้เผยแพร่วิดีโอพิธีสำเร็จการศึกษาของกองกำลังพิทักษ์ประชาชน โดยประกาศว่าฝ่ายติดอาวุธพร้อมที่จะท้าทายกองกำลังของรัฐบาลทหาร เมื่อวันที่ 7 กันยายน 2564 รัฐบาลเอกภาพแห่งชาติได้ประกาศเปิดตัว "สงครามพิทักษ์ประชาชน" ต่อรัฐบาลเผด็จการทหาร พร้อมเรียกร้องให้ประชาชนลุกฮือต่อต้านรัฐบาลเผด็จการทหารในทุกมุมของประเทศ
เมื่อวันที่ 7 กันยายน 2565 ดู่หว่า ละชี ละ รักษาการประธานรัฐบาลเอกภาพแห่งชาติได้กล่าวสุนทรพจน์ในวันครบรอบหนึ่งปีของสงครามพิทักษ์ เขาระบุว่ากองกำลังพิทักษ์ประชาชนมีผู้เสียชีวิต 1,500 นาย ภายในหนึ่งปีหลังการประกาศ และรัฐบาลทหารกำลังสูญเสียการควบคุมดินแดน รัฐบาลเอกภาพแห่งชาติยังระบุด้วยว่าปี พ.ศ. 2566 จะเป็นปีที่สำคัญ เนื่องจากพวกเขาจะ "สิ้นสุดการปฏิวัติได้สำเร็จในปีนั้น และจะมีการเปิดสมรภูมิทั้ง 6 แนวเพื่อทำเช่นนั้น"
ตั้งแต่ปี พ.ศ. 2566 เป็นต้นมา มีรายงานว่ากองกำลังพิทักษ์ประชาชนในพื้นที่วางแผนที่จะดำเนินการโจมตีร่วมกันตาม "ระยะที่ 2 ของแผนหนึ่งปีรัฐบาลเอกภาพฯ" เมื่อวันที่ 5 พฤษภาคม พ.ศ. 2566 รัฐบาลเอกภาพแห่งชาติได้ระบุว่ามีการจัดตั้งกองพันและรูปขบวนรบประมาณ 300 แห่งทั่วประเทศ รวมถึงกองกำลังพิทักษ์ประชาชนท้องถิ่นใน 250 เมือง ดู่หว่า ละชี ละ ยังระบุด้วยว่าความแข็งแกร่งในการต่อสู้ของกองกำลังพิทักษ์ประชาชนนั้น "ตอนนี้ยิ่งใหญ่กว่าของระบอบการปกครองปัจจุนแล้ว" และทหารของกองกำลังพิทักษ์ประชาชนก็จำเป็นต้องมียุทโธปกรณ์เพื่อป้องกันการโจมตีทางอากาศของรัฐบาล เมื่อวันที่ 1 มิถุนายน พ.ศ. 2566 รัฐบาลเอกภาพแห่งชาติได้ประกาศจัดตั้งกองพันที่ 5101 ซึ่งเป็นกองพันทหารแห่งแรกที่ตั้งอยู่ในเขตย่างกุ้ง
ประวัติ > การปะทะที่ภาคย่างกุ้ง

เมื่อวันที่ 14 สิงหาคม 2021 กองกำลังพิทักษ์ประชาชนได้ซุ่มโจมตีตำรวจติดอาวุธหนัก 6 นาย ที่กำลังเดินทางไปตามทางรถไฟวงแหวนย่างกุ้ง ทำให้ตำรวจ 5 นายเสียชีวิต ส่วนอีกนายได้รับบาดเจ็บแต่รอดชีวิตมาได้ โดยสามารถยึดปืนเล็กยาวอัตโนมัติจำนวน 4 กระบอก
ประวัติ > การปะทะที่รัฐฉาน

กองกำลังพิทักษ์ประชาชนปะทะกับกองทัพพม่าในหมู่เจ้ เมื่อวันที่ 23 พฤษภาคม พ.ศ. 2564 และสามารถสังหารสมาชิกกองกำลังความมั่นคงของพม่าอย่างน้อย 13 นาย ในการปะทะกันอีกครั้งเกิดขึ้นในเมืองโมบีล ซึ่งทำให้เจ้าหน้าที่ตำรวจเสียชีวิต 20 นาย เมื่อวันที่ 20 มกราคม พ.ศ. 2567 กองทัพพม่าและกองทัพแห่งชาติปะโอ (PNA) พยายามยึดอาวุธของกองกำลังปลดปล่อยแห่งชาติปะโอ (PNLA) ไม่กี่วันต่อมา เกิดเหตุเพลิงไหม้ในเมืองโฮปอง เมื่อวันที่ 24 มกราคม พ.ศ. 2567 กองกำลังปลดปล่อยแห่งชาติปะโอ, กองกำลังพิทักษ์ประชาชนในพื้นที่ และกองกำลังป้องกันแห่งชาติกะเหรี่ยงแดง (KNDF) โจมตีเมืองสี่แส่ง ที่อยู่ภายใต้การควบคุมขององค์กรแห่งชาติปะโอและรัฐบาลทหาร กองทัพพม่าตอบโต้ด้วยการโจมตีทางอากาศและการยิงปืนใหญ่ กองกำลังปลดปล่อยแห่งชาติปะโอตอบโต้พร้อมด้วยกองกำลังป้องกันแห่งชาติกะเหรี่ยงแดง และกองกำลังพิทักษ์ประชาชนในพื้นที่ และโจมตีเมืองสี่แส่ง รัฐฉาน ซึ่งในที่สุดก็สามารถยึดพื้นที่ได้ในวันที่ 26 มกราคม พ.ศ. 2567
ประวัติ > การปะทะที่รัฐชีน

รัฐชีนมองเห็นการต่อต้านด้วยอาวุธที่เก่าแก่ที่สุดบางส่วน มีการรายงานการปะทะครั้งแรกในปลายเดือนมีนาคม พ.ศ. 2564 ชนเผ่าชีนได้โจมตีทหารของกองทัพพม่าจนได้รับบาดเจ็บโดยใช้ปืนทูมิแบบดั้งเดิม ในช่วงต้นเดือนเมษายน พ.ศ. 2564 กองกำลังปกป้องดินแดนชีน (CDF) ได้ก่อตั้งขึ้น กองทัพพม่าได้รับบาดเจ็บสาหัสจากการปะทะกับกองกำลังปกป้องดินแดนชีนสาขามินดัตในช่วงปลายเดือนเมษายนและพฤษภาคม พ.ศ. 2564 กองกำลังปกป้องดินแดนชีนสาขามินดัตยึดครองเมืองได้ในช่วงสั้น ๆ แต่ถูกบังคับให้ถอนกำลังเนื่องจากกองทัพพม่าได้ใช้พลเรือนเป็นโล่กำบัง
กองกำลังแห่งชาติชีน เป็นองค์การติดอาวุธชีนที่มีสาขาอยู่ตามเมืองต่างๆ ของกองกำลังปกป้องดินแดนชีน และกองกำลังป้องกันแห่งชาติชีน (องค์กรติดอาวุธชีนที่ก่อตั้งขึ้นหลังการรัฐประหาร) มารวมตัวกันเพื่อจัดตั้งองค์กรประสานงานการป้องกันร่วมที่เรียกว่า คณะกรรมการกลาโหมร่วมดินแดนชีน (Chinland Joint Defense Committee: CJDC) กำลังพลร่วมที่อยู่ภายใต้การบังคับบัญชาของ CJDC อยู่ที่ประมาณ 13,000 นาย ตั้งแต่เดือนสิงหาคมถึงตุลาคม พ.ศ. 2564 มีรายงานว่ามีการปะทะกันอย่างน้อย 40 ครั้งระหว่างกองกำลังทหารเผด็จการทหารและกองกำลังปกป้องดินแดนชีน คณะกรรมการกลาโหมร่วมดินแดนชีนอ้างว่าทหารพม่าอย่างน้อย 1,029 นายถูกสังหารระหว่างการปะทะ และสูญเสียทหารของตนไป 58 นายในปี 2564
ประวัติ > การปะทะที่กลุ่มรัฐกะเหรี่ยงแดง

กองกำลังพิทักษ์ประชาชนสาขากระเหรี่ยงแดงเปิดการโจมตีในเมืองดีมอโซและบอละแค สังหารทหารและตำรวจของกองทัพพม่าอย่างน้อย 20 นาย และเผากองรักษาด่าน 3 แห่งเมื่อวันที่ 26 พฤษภาคม พ.ศ. 2564 โดยกองทัพพม่าตอบโต้ด้วยการยิงทำลายพื้นที่อยู่อาศัยของประชาชน
เมื่อวันที่ 31 พฤษภาคม พ.ศ. 2564 กองกำลังป้องกันแห่งชาติกะเหรี่ยงแดง (KNDF) ก่อตั้งขึ้นโดยการรวมกลุ่มกองกำลังพิทักษ์ประชาชนที่กระจัดกระจายในรัฐกะเหรี่ยงแดงและองค์กรติดอาวุธชาติพันธุ์ในท้องถิ่นบางองค์การ โดยมีองค์การหลักคือพรรคก้าวหน้าแห่งชาติกะเหรี่ยงแดง
ประวัติ > การปะทะที่ซะไกง์

กองกำลังพิทักษ์ประชาชนพร้อมด้วยกองทัพเอกราชกะชีน (KIA) เริ่มโจมตีฐานที่มั่นของกองทัพพม่าในเมืองกะตะ, ซะไกง์ เมื่อประมาณปลายเดือนพฤษภาคม พ.ศ. 2564 ส่งผลให้ทหารของรัฐบาลเสียชีวิต 8 นาย และบาดเจ็บ 13 นาย เมื่อวันที่ 24 และ 26 มิถุนายน พ.ศ. 2564 กองกำลังพิทักษ์ประชาชนและกองทัพเอกราชกะชีน (KIA) ร่วมกันปะทะกับกองทัพพม่า มีรายงานว่าสามารถสังหารทหารฝ่ายรัฐบาลอย่างน้อย 44 นาย
เมื่อวันที่ 15 มกราคม พ.ศ. 2565 กองกำลังผสมร่วมระหว่างกองกำลังพิทักษ์ประชาชนและแนวร่วมประชาธิปไตยของมวลนักศึกษาพม่า (ABSDF) ได้โจมตีเรืรบของพม่าสองลำที่เข้าใกล้กะธาจากชเวกูโดยใช้เครื่องยิงระเบิดที่ขับเคลื่อนด้วยจรวด การเผชิญหน้าครั้งนี้นับเป็นครั้งแรกที่แนวร่วมประชาธิปไตยของมวลนักศึกษาพม่าได้ปะทะกับกองทัพพม่านับตั้งแต่เริ่มรัฐประหาร โดยเข้าสู่สงครามต่อต้านรัฐบาล และร่วมอยู่กับกองกำลังพิทักษ์ประชาชนอย่างเปิดเผย
เมื่อวันที่ 1 กุมภาพันธ์ พ.ศ. 2566 กองกำลังพิทักษ์ประชาชนในพื้นที่ได้ยิงเฮลิคอปเตอร์ของกองทัพพม่ารุ่น มิล เอ็มไอ-17 ตกระหว่างการปะทะที่ชเวเปียเย, เมืองโฮมาลิน เมื่อวันที่ 8 และ 9 กุมภาพันธ์ กลุ่มพันธมิตรของกองกำลังพิทักษ์ประชาชนในพื้นที่ ภายใต้การนำของกระทรวงกลาโหมของรัฐบาลเอกภาพแห่งชาติ ได้เปิดฉากการโจมตี "เป้าหมายทางทหาร 15 เป้าหมายในภูมิภาค" ส่งผลให้ทหารของรัฐบาลเสียชีวิต 44 ราย และบาดเจ็บ 8 นาย ในระหว่างการโจมตี ทหารของกองกำลังพิทักษ์ประชาชนเสียชีวิต 2 นายและได้รับบาดเจ็บ 13 นาย
เมื่อวันที่ 19 มีนาคม พ.ศ. 2566 กองกำลังโจมตีชินดวิน (CAF) ได้โจมตีศูนย์บัญชาการใหญ่ของกองบัญชาการตะวันตกเฉียงเหนือในเมืองโมนยวา โดยมีรายงานว่าผู้นำรัฐบาลเผด็จการมี่นอองไลง์ กำลังเยี่ยมชมสถานที่ดังกล่าว กระสุนปืนครกห้าในแปดลูกระเบิดที่ประตูด่าน และมีการกล่าวหาว่าทหารของรัฐบาลได้ตอบโต้ด้วยระเบิดเคมี
เมื่อวันที่ 3 พฤศจิกายน พ.ศ. 2566 กองกำลังพิทักษ์ประชาชนและกองทัพเอกราชกะชีน (KIA) เปิดฉากการรุกคืบในเมืองเกาลิน การรุกคืบใช้เวลาสี่วัน จบลงด้วยการที่กองกำลังทหารฝ่ายป้องกันเมืองดังกล่าวยอมจำนนพร้อมธงขาว เมื่อวันที่ 6 พฤศจิกายน รัฐบาลเอกภาพแห่งชาติได้ประกาศว่าสามารถยึดเมืองได้และได้โพสต์ภาพธงของกองกำลังพิทักษ์ประชาชนกำลังชักไปที่ศาลาว่าการเมืองเกาลิน นี่เป็นเมืองระดับเขตเมืองแรกที่กองกำลังพิทักษ์ประชาชนสามารถยึดครองได้
ในตอนเย็นของวันที่ 3 กุมภาพันธ์ พ.ศ. 2567 กองทัพพม่าเริ่มเปิดฉากรุกจากทางเหนือและทางใต้ของเกาลินเพื่อยึดเมืองกลับคืนมา มีรายงานว่ากองทัพพม่ายังใช้ปืนใหญ่วิถีโค้งและการสนับสนุนทางอากาศในระหว่างการรุกคืบด้วย ในวันที่ 13 กุมภาพันธ์ กองทหารกองกำลังพิทักษ์ประชาชนจำเป็นต้องล่าถอยและรัฐบาลทหารสามารถยึดเมืองคืนได้
ประวัติ > การปะทะที่มัณฑะเลย์

ในช่วงต้นเดือนมิถุนายน พ.ศ. 2564 กองกำลังพิทักษ์ประชาชนได้เพิ่มกิจกรรมมากขึ้นทั่วเขตมัณฑะเลย์ โดยมีรายงานการปะทะกันอย่างรุนแรงกับกองกำลังความมั่นคงที่สนับสนุนรัฐบาลทหารหลายครั้งในเมืองมัณฑะเลย์และเมืองโดยรอบ
เมื่อวันที่ 1 มิถุนายน เครื่องบินรบของกองกำลังพิทักษ์ประชาชนได้ยิงทหาร 2 นาย ส่งผลให้มีผู้เสียชีวิต 1 นาย นอกโรงเรียนมัธยมที่ถูกบังคับให้เปิดอีกครั้งโดยเจ้าหน้าที่รัฐบาลเผด็จการทหาร แม้ว่าจะมีการคว่ำบาตรโรงเรียนของรัฐบาลทั่วประเทศก็ตาม โบ นัด คัท ผู้นำกลุ่มของกองกำลังพิทักษ์ประชาชนในเมืองมัณฑะเลย์ ยังออกมาอ้างความรับผิดชอบต่อเหตุระเบิดใน 5 เมืองเมื่อเร็วๆ นี้ รัฐบาลทหารเรียกการโจมตีของกองกำลังพิทักษ์ประชาชนว่าเป็นการก่อการร้าย
ในเมืองปาเติงยีเมื่อวันที่ 8 มิถุนายน ทหารของกองกำลังพิทักษ์ประชาชน 3 นายได้ขับยานพาหนะพุ่งชนเจ้าหน้าที่ตำรวจสองคนบนรถมอเตอร์ไซค์ ก่อนที่จะยิงและสังหารพวกเขา กองกำลังพิทักษ์ประชาชนอ้างความรับผิดชอบต่อการโจมตี ซึ่งได้รับการยืนยันจากเจ้าหน้าที่ตำรวจฝ่ายสนับสนุนประชาธิปไตย
เมื่อวันที่ 22 มิถุนายน กองกำลังทหารพม่าในรถหุ้มเกราะได้บุกโจมตีฐานของกองกำลังพิทักษ์ประชาชนในเมืองจันมยาตาซี ส่งผลให้ทหารของกองกำลังพิทักษ์ประชาชนเสียชีวิต 2 นายและถูกจับกุม 6 นาย ตามข้อมูลของกองกำลังพิทักษ์ประชาชน แหล่งข่าวของกองทัพพม่าอ้างว่าทหารของกองกำลังพิทักษ์ประชาชนถูกสังหาร 4 นายและถูกจับกุม 8 นาย ขณะที่กองกำลังรักษาความปลอดภัยบางส่วนได้รับบาดเจ็บ ต่อมาในวันนั้น โฆษกของกองกำลังพิทักษ์ประชาชนสาขามัณฑะเลย์ประกาศว่า กลุ่มได้ "ประกาศสงคราม" กับรัฐบาลเผด็จการทหาร
เมื่อวันที่ 23 เมษายน พ.ศ. 2566 กระทรวงกลาโหม รัฐบาลเอกภาพแห่งชาติ ระบุว่าการปะทะกันระหว่างกองกำลังพิทักษ์ประชาชนสาขามัณฑะเลย์กับรัฐบาลทหารเกิดขึ้นระหว่างวันที่ 5 ถึง 22 เมษายน การปะทะเหล่านี้เกิดขึ้นที่เมืองปยีนอู้ลวีนและนองเกียว และส่งผลให้ทหารของรัฐบาลประมาณ 100 นายเสียชีวิต และทหารของกองกำลังพิทักษ์ประชาชนเสียชีวิต 11 นาย
ประวัติ > กิจกรรมอื่น ๆ

ในช่วงต้นเดือนมิถุนายน พ.ศ. 2564 กองกำลังผสมของห้ากลุ่มติดอาวุธ กลุ่มแยกจากกองทัพกะเหรี่ยงพุทธประชาธิปไตย (DKBA), กองกำลังพิทักษ์ประชาชน, กลุ่มสหภาพแห่งชาติกะเหรี่ยง/สภาสันติภาพแห่งกองทัพปลดปล่อยแห่งชาติกะเหรี่ยง (KPC), องค์การป้องกันชาติกะเหรี่ยง (KNDO) และกลุ่มแยกส่วนกองกำลังพิทักษ์ชายแดนกะเหรี่ยง (BGF) ปะทะกับกองทัพพม่าและกลุ่มหลักของกองกำลังพิทักษ์ชายแดนกะเหรี่ยงในหมู่บ้านพลู, รัฐกะเหรี่ยง พลจัตวาซอ จอ เตต ผู้บัญชาการทหารสูงสุดของกลุ่มแยกจาก DKBA กล่าวว่ากลุ่มติดอาวุธทั้งห้ากลุ่มกำลังประสานความร่วมมือกันทั่วทั้งรัฐกะเหรี่ยง
ชาวบ้านจากหมู่บ้านกินมา ภาคมะกเว รายงานเมื่อวันที่ 15 มิถุนายน พ.ศ. 2564 ว่ากองกำลังพิทักษ์ประชาชนได้ปะทะกับกองกำลังรักษาความปลอดภัยในหมู่บ้าน หลังจากเหตุการณ์นี้ กองกำลังกองทัพพม่าได้เผาหมู่บ้าน ส่งผลให้มีผู้เสียชีวิตอย่างน้อยสองคน กองกำลังพิทักษ์ประชาชนซึ่งเป็นพันธมิตรกับตาน-พยูซะยะ ได้ร่วมกันทำลายอาคารโทรคมนาคมของมายเทลที่รัฐบาลทหารเป็นเจ้าของ ซึ่งตั้งอยู่ในเมืองตาน-พยูซะยะเมื่อวันที่ 1 ตุลาคม
เมื่อวันที่ 15 มีนาคม ในบทสัมภาษณ์ที่เผยแพร่โดย อิรวดีมีเดีย มีเนื้อหาว่า “หากการต่อต้านของประชาชนในช่วง 6 เดือนสุดท้าย ถือเป็นช่วงแรกของการปฏิวัติ ในขั้นตอนนี้ สหายกองกำลังพิทักษ์ประชาชนจะมีส่วนร่วมในสงครามกองโจร” เขากล่าว  “พวกเขาสามารถปฏิบัติการสงครามได้อย่างมีประสิทธิภาพ พวกเขาสามารถทำลายกองกำลังศัตรูได้ทุกวัน ตอนนี้กองกำลังพิทักษ์ประชาชนของเราได้เข้าควบคุมพื้นที่ชนบทหลายแห่งแล้ว”
ในวันที่ 27 มีนาคม พ.ศ. 2566 ในระหว่างพิธีวันกองทัพพม่า กองกำลังปฏิวัติย่างกุ้งได้ทำพิธีสาปแช่งโดยใช้การตัดศีรษะของมิน ออง หล่าย กองกำลังปฏิวัติย่างกุ้งกล่าวว่าพวกเขาทำพิธีกรรมนี้เพื่อ "รัฐบาลจะต้องทนทุกข์ทรมานจากสิ่งที่พวกเขาทำกับพลเรือนทางตอนเหนือของเมียนมาร์ และพวกเขาจะต้องถึงจุดจบอย่างรวดเร็ว"
เมื่อวันที่ 11 เมษายน พ.ศ. 2566 ท่ามกลางการปะทะกันระหว่างกองกำลังพิทักษ์ประชาชนสาขามัณฑะเลย์และกองทัพพม่า ทหารกองกำลังพิทักษ์ประชาชนได้เดินทางผ่านเมืองโป่งซายาดอว์ซึ่งอยู่ระหว่างทางไปเมืองมิเนลอน ทหารกองกำลังพิทักษ์ประชาชนได้หยุดยิง และมีรายงานว่าพระสงฆ์ได้มอบเครื่องรางให้พวกเขา เมื่อวันที่ 22 เมษายน กองกำลังพิทักษ์ประชาชนสาขามัณฑะเลย์ได้เผยแพร่ภาพวิดีโอของการพบกันดังกล่าวและระบุว่าพวกเขาได้นิมนต์และพาพลเรือนดังกล่าวไปยังที่ปลอดภัยแล้ว
ในเช้าวันที่ 28 มกราคม พ.ศ. 2567 มีการชักธงของกองกำลังพิทักษ์ประชาชนที่ถนน วงแหวนรอบสวนสาธารณะกานดอจี้ ในเมืองปยีนอู้ลวีน ผู้บังคับการท้องถิ่นคนหนึ่งถูกรัฐบาลทหารเรียกตัวและมีรายงานว่าเขาถูกลงโทษจากเหตุการณ์นี้ การรักษาความปลอดภัยในเมืองปยีนอู้ลวีนทวีความเข้มข้นมากขึ้น เนื่องจากกองกำลังพิทักษ์ประชาชนได้วางแผนที่จะเปิดฉากการโจมตีในเมืองนี้ และยังมีสถาบันการศึกษาทางทหารอยู่ในเมืองนี้ด้วย เช่น สถาบันป้องกันประเทศกลาโหม (DSA) และ สถาบันวิทยาศาสตร์และเทคโนโลยีกลาโหม (DSTA)
โครงสร้าง

เมื่อวันที่ 28 พฤษภาคม พ.ศ. 2566 กระทรวงกลาโหมได้เผยแพร่รายงานสถานการณ์สงครามป้องกันประเทศ รายงานยังให้รายละเอียดบางประการเกี่ยวกับโครงสร้างของกองกำลังพิทักษ์ประชาชน สภาความมั่นคงและกลาโหมประชาชน (ပြည်သူ့လုံခြုံရေးနှင့် ကာကွယ်ရေးကောင်စီ) มีอำนาจสูงสุดในการกลาโหมของรัฐบาลเอกภาพแห่งชาติซึ่งนำโดยประธานาธิบดีและนายกรัฐมนตรี
โครงสร้าง > กองบัญชาการภูมิภาค

เดิมทีกองกำลังพิทักษ์ประชาชนตั้งใจจะแบ่งออกเป็น 5 กองบัญชาการระดับภูมิภาค แต่กระทรวงได้ปรับใหม่เป็น 3 กองบัญชาการ คือ กองบัญชาการภาคเหนือ, ภาคกลาง และภาคใต้ โครงสร้างที่กำหนดไว้ของการบัญชาการระดับภูมิภาคมีดังนี้:
กองบัญชาการภูมิภาค (กองพล)
กองพลน้อย (อย่างน้อย 3 กองพลน้อย)
กองพันทหารราบ × 3
กองพันทหารปืนใหญ่ × 1
กองพันคอมมานโดพิเศษ × 1
กองร้อย × 4
หมวด × 3
หมู่ × 3 (ทหาร 10 นาย)
โครงสร้าง > ภูมิภาคทหาร

กระทรวงกลาโหม พร้อมกับกองกำลังติดอาวุธชาติพันธุ์ (Ethnic Armed Organizations: EAO) ที่เป็นพันธมิตรกันยังได้จัดตั้งภูมิภาคทหาร 3 แห่ง (စစ်ဒေသ)
ภูมิภาคทหารที่ 1 – รัฐกะชีน, รัฐชีน และรัฐฉานตอนเหนือ, ภาคซะไกง์, มะกเว และมัณฑะเลย์
ภูมิภาคทหารที่ 2 – รัฐกะเหรี่ยง, รัฐกะเหรี่ยงแดงและรัฐมอญ, ภาคตะนาวศรี, อิรวดี, พะโค และย่างกุ้ง
ภูมิภาคทหารที่ 3 – เนปยีดอ และพื้นที่ใกล้เคียง
ปัจจุบันภูมิภาคทหารที่ 2 และ 3 ได้รวมกันเป็นภูมิภาคทหารภาคใต้และนำโดยกระทรวงและกองกำลังติดอาวุธชาติพันธุ์สองแห่ง
การแปรพักตร์ของกองทัพพม่า

กองทัพพม่าเผชิญกับการแปรพักตร์เข้ากับขบวนการอารยะขัดขืน (Civil Disobedience Movement: CDM) และกองกำลังพิทักษ์ประชาชน (PDF) เพิ่มมากขึ้นนับตั้งแต่การรัฐประหาร รัฐบาลเอกภาพแห่งชาติและกองกำลังพิทักษ์ประชาชนได้เปิดตัวแคมเปญโฆษณาชวนเชื่อและสงครามจิตวิทยา โดยทั่วไปผู้แปรพักตร์ของกองทัพพม่าจะต้องเผชิญกับโทษประหารชีวิต และโทษจำคุกตลอดชีวิต
ในเดือนสิงหาคม พ.ศ. 2564 มีการจัดตั้งกองกำลังกองโจรทันเดอร์ (Thunder Guerrilla Force: TGF) และกล่าวว่ากองกำลังติดอาวุธนำโดยเจ้าหน้าที่ตำรวจที่ร่วมกับขบวนการอารยะขัดขืน และบุคลการของกองทัพพม่า ณ เดือนเมษายน พ.ศ. 2566 ได้จัดตั้งกองพันกองกำลังกองโจรทันเดอร์ 4 กองพัน
ภายในเดือนกันยายน พ.ศ. 2564 จำนวนผู้แปรพักตร์เพิ่มขึ้น โดยเป็นทหาร 1,500 นาย และเจ้าหน้าที่ตำรวจ 500 นาย ส่วนใหญ่เป็นพลทหารและจ่า โดบุคลากรทหารที่เป็นที่พูดถึงอย่างมากคือ พลจัตวา พโย ตันต์ ซึ่งเป็นผู้นำกองบัญชาการภาคตะวันตกเฉียงเหนือ จนกระทั่งถึงเดือนตุลาคม พ.ศ. 2564 เขาถูกทหารควบคุมตัวหลังจากแผนการแปรพักตร์ของเขาถูกเปิดเผย ทำให้เกิดการต่อต้านด้วยอาวุธจากกองกำลังพิทักษ์ประชาชานในภาคซะไกง์และรัฐชีน ซึ่งเป็นส่วนหนึ่งของกองบัญชาการภาคตะวันตกเฉียงเหนือ
ณ วันที่ 15 กุมภาพันธ์ พ.ศ. 2565 จำนวนผู้แปรพักตร์เพิ่มขึ้น โดยเป็นทหารและตำรวจกว่า 16,000 นาย ที่เข้าร่วมขบวนการอารยะขัดขืนของพม่า ซึ่งกว่า 75% ของผู้แปรพักตร์แสดงความเต็มใจที่จะเข้าร่วมกองกำลังพิทักษ์ประชาชน
ยุทโธปกรณ์

กองกำลังพิทักษ์ประชาชนปฏิบัติการโดยใช้การผสมผสานระหว่างอาวุธขนาดเล็กที่ผลิตในประเทศและที่ผลิตจากต่างประเทศ หน่วยย่อยของกองกำลังพิทักษ์ประชาชนจำนวนมากเริ่มใช้ปืนเล็กยาวแบบโบลต์แอคชั่นไปพลางก่อน ในปี พ.ศ. 2565 หน่วยย่อยบางหน่วยใช้ปืนเล็กยาวล่าสัตว์แบบทำเอง ในขณะที่กองกำลังพิทักษ์ประชาชนจำนวนมากไม่มีอาวุธเลย กระทั่งในกลางปี พ.ศ. 2566 พวกเขาได้รับการติดอาวุธด้วยอาวุธปืนที่ดีขึ้นและจำนวนที่มากขึ้น กองพันของกองกำลังจำนวนมากใช้ปืนเล็กยาวจู่โจมที่ยึดมาจากกองทหารในการซุ่มโจมตีและปฏิบัติการร่วมกับองค์กรติดอาวุธชาติพันธุ์ในท้องถิ่น อาวุธที่ถูกยึดประกอบด้วย MK-II (รุ่นของ ไอเอ็มไอ กาลิล ที่ผลิตในท้องถิ่น) และปืนไรเฟิลบุลพัป MK-III กองกำลังพิทักษ์ประชาชนยังใช้ปืนเล็กยาวจู่โจม MA-1/MA-3/MA-4 กับปืนเล็กยาวจู่โจม MA-11 (รุ่นของ เอชเค 33 ที่ผลิตในท้องถิ่น) กองกำลังพิทักษ์ประชาชนอาจจะใช้อาวุธแบบเดียวกับที่ใช้โดยองค์กรติดอาวุธชาติพันธุ์ เช่น กองทัพปลดปล่อยชาติกะเหรี่ยง และกองทัพเอกราชกะชีน ซึ่งรวมถึง เอ็ม 16 รุ่นต่างๆ ปืนเล็กยาวจู่โจมไทป์ 56 และรุ่นที่ผลิตในคะฉิ่นคือไทป์ 81 ของจีน ปืนเล็กยาวจู่โจมที่เรียกว่า K-09 กองกำลังพิทักษ์ประชาชนได้รับอาวุธที่ผลิตในจีนและว้าจำนวนมากจากรัฐว้า
นอกจากนี้ยังมีรายงานการลักลอบขนอาวุธขนาดเล็กหลายรายการซึ่งส่วนใหญ่มาจากประเทศไทยด้วย ประกอบด้วยปืน Ultimax, ปืนเล็กยาว AR-15 และ FN FAL หลายแบบ และปืนลูกซอง Derya
ในเดือนมกราคม พ.ศ. 2565 กองกำลังพิทักษ์ประชาชนได้เปิดตัวการดำเนินการผลิตอาวุธขนาดเล็กของตนเอง โดยเริ่มผลิต FGC-9 PCC จำนวนมากผ่านการพิมพ์ 3 มิติ ซึ่งเป็นปืนสั้นกึ่งอัตโนมัติที่ทำงานด้วยกระสุนปืนขนาด 9 มม. ภายในเดือนเมษายน พ.ศ. 2565 มีโรงงานที่ผลิตอาวุธพื้นฐานมากกว่า 70 แห่ง องค์กรผู้แปรพักตร์ทางทหารที่รู้จักกันในชื่อทีมผลิตทหารประชาชน (People's Soldiers Production Team: PSPT) เริ่มดำเนินการผลิตอาวุธที่เรียกว่าโครงการ A-1 ทีมผลิตทหารประชาชนตั้งเป้าที่จะผลิต M-16, M4A1 และ AK-47 หลายรุ่นในเชิงเศรษฐกิจ เช่นเดียวกับกระสุน เช่น 5.56×45 มม. เนโท, 7.62x39 มม., 7.62×51 มม. เนโท, 9×19 มม. Parabellum, ตลับกระสุน .22, อาร์พีจี-7, ปืนครกน้ำหนักเบา 60 มม., ระเบิดมือ 40×46 มม. และระเบิดมือ M67
ภาพวิดีโอและรายงานเครื่องบินเจ็ตของกองทัพอากาศที่ถูกยิงตกในรัฐกะยาเมื่อวันที่ 20 กุมภาพันธ์ พ.ศ. 2565 ทำให้เกิดการคาดเดาว่ากองกำลังพิทักษ์ประชาชน มีระบบป้องกันภัยทางอากาศแบบคนเคลื่อนย้ายได้
ดูเพิ่ม

รัฐบาลเอกภาพแห่งชาติพม่า
รัฐประหารในประเทศพม่า พ.ศ. 2564
มิตสึรุ อาดาจิ

อะดะจิ มิตสึรุ หรือ มิตสึรุ อาดาจิ (ญี่ปุ่น: あだち充; โรมาจิ: Adachi Mitsuru) เป็นนักวาดการ์ตูนชาวญี่ปุ่น เกิดเมื่อวันที่ 9 กุมภาพันธ์ พ.ศ. 2494 ในเมืองอิเซซากิ จังหวัดกุมมะ หลังจากจบการศึกษาจากวิทยาลัยพาณิชย์มาเอบาชิ โรงเรียนประจำจังหวัดกุมมะ อาดาจิได้เขียนการ์ตูนเล่มแรกออกมาในปี พ.ศ. 2513 เรื่อง Kieta Bakuon (消えた爆音 ระเบิดที่หายไป) ซึ่งดัดแปลงมาจากการ์ตูนเรื่องดั้งเดิมของซาโตรุ โอซาวะ ได้รับการตีพิมพ์ใน Deluxe Shōnen Sunday ซึ่งเป็นนิตยสารมังงะของโชงากูกัง
อาดาจิเป็นที่รู้จักในไทยจากการ์ตูนรวมเล่มไพเรตสิบบาทเรื่อง ทัช (Touch) โดยสำนักพิมพ์วิบูลย์กิจ (ออกรายสะดวก) ด้วยลายเส้นที่บางพริ้ว ภาพสะอาดตา คล้ายการ์ตูนสำหรับผู้หญิง เนื้อเรื่องบางหน้าไม่มีคำพูด มีแต่ภาพสถานที่ ทิวทัศน์ ก้อนเมฆ ฯลฯ ตัวละครแสดงออกทางใบหน้า บางทีก็ไม่พูด คำพูดน้อย ๆ เนื้อเรื่องเกี่ยวกับกีฬาเบสบอล รวมถึงมีคำศัพท์เฉพาะกืฬา ซึ่งคนส่วนใหญ่ไม่เข้าใจกฎกติกาการลุ้น แต่ก็ทำให้คนหันมาสนใจการเล่นเบสบอล ซอฟต์บอลมากขึ้น ด้วยการติดตามเอาใจช่วยพระเอกนางเอก (ทั้งความรักและการแข่งขันกีฬา) บางคนก็ไม่ชอบเพราะต้องอ่านต่อเนื่องหลายเล่มจึงจะรู้เรื่อง แต่ถ้าลองอดทนอ่านจะเริ่มหลงรักเนื้อเรื่อง ลายเส้น และติดตามผลงานตลอดไป และในช่วงนั้นก็มีเรื่อง ราฟ (Rough) เกี่ยวกับกีฬาว่ายน้ำ และ Slow Step เกี่ยวกับกีฬาชกมวยและซอฟต์บอล ที่ออกมาให้ได้อ่านได้ลุ้นและมีผู้ติดตามผลงานมากยิ่งขึ้น
อาดาจิเป็นนักเขียนผู้ชื่นชอบการเขียนการ์ตูนกีฬาและชีวิตรักวัยรุ่น ผ่านการเล่าเรื่องด้วยภาพ ใช้คำบรรยายน้อย โครงเรื่องที่น่าติดตาม และการมองโลกในแง่มุมที่สวยงามอยู่เสมอ
ประวัติย่อ

ก่อนปี 1969: อาดาจิเริ่มเขียนการ์ตูนส่งนิตยสาร COM
1969: จากการชักนำของพี่ชาย อาดาจิย้ายไปอยู่โตเกียว และเริ่มทำงานเป็นผู้ช่วยของ อิชิอิ อิซามิ (Isami Ishii)
1970: อาดาจิออกผลงานเรื่องแรก "Kieta Bakuon" (消えた爆音 ระเบิดที่หายไป)
1981: เริ่มเขียนเรื่อง "ทัช"
1982: "ตราบตะวันไม่สิ้นแสง" ถูกนำมาทำเป็นซีรีส์ทางโทรทัศน์
1983: อาดาจิได้รับรางวัล Shogakukan Manga Award ครั้งที่ 28 จากซีรีส์ "ทัช" และ "มิยูกิ"
1983: อนิเมะเรื่อง "มิยูกิ" ได้ถือกำเนิดขึ้น และภาพยนตร์จาก "มิยูกิ" ก็ได้ฤกษ์ฉายเช่นกัน
1985: อนิเมะเรื่อง "ทัช" ถือกำเนิดตามมา
1995: เช่นเดียวกับอนิเมะเรื่อง "เอชทู"
2005: "เอชทู" กลายเป็นละครดราม่าทางช่อง TBS
2005: ในที่สุด "ทัช" ก็กลายเป็นภาพยนตร์
2006: "ราฟ" กลายเป็นภาพยนตร์ตามมา